text: Båd bjærget i Brejning Havn
  26 januar 2015 kl. 13.07
  Det hollandske undersøgelsesfartøj som sank i Brejning Havn er bjærget. Nu begynder undersøgelserne af det mystiske forlis.
  Båden var hyret af Vejdirektoratet, og har den sidste uge sejlet rundt i Vejle fjord for at undersøge bundforholdene forud for bygningen af togbroen over fjorden.
  Havnefoged Bendt Henriksen fortæller til TV SYD, at båden har avanceret udstyr for omkring fem millioner kroner om bord, som mandag bliver afmonteret og undersøgt for skader.
  Det er det danske firma Geo Subsurface Expertice, som har hyret den hollandske båd, og som laver undersøgelserne for Vejdirektoratet.
  Det er også i første omgang det danske og hollandske firma, der leder efter en naturlig forklaring på, hvorfor båden sank natten til søndag, mens de tre besætningsmedlemmer sov på et hotel i Brejning.
  Politiet har ikke modtaget anmeldelser om noget mistænkelige omkring bådens forlis.
  